Omistettu Joel 'Espy' Kleckerille

Heinäkuun 11. päivänä 2000 menetti Debian-projekti, ja koko vapaiden
ohjelmistojen liike, erittäin rakkaan ystävän ja kehittäjän.  Joelin
lähes koko elämä oli kamppailua Duchennen lihasdystrofiana tunnettua
sairautta vastaan.  Heinäkuusta 1997 alkaen Joel oli ollut
Debian-kehittäjä, ja suurimman osan tästä ajasta hän oli ollut
vuodepotilaana sairautensa vuoksi.  Joel kuoli 21-vuotiaana, hyvin
kauan ennen ikää, jonka voisimme kuvitella alallamme toimivan ihmisen
saavuttavan.  Hänen omistautumisensa projektillemme on innoituksen
lähteenä meille kaikille, eikä sitä koskaan unohdeta.

Useimmat meistä tunsivat hänet nimellä "Espy", jota hän käytti
IRC:ssä, sekä suorapuheisena äänenä, jonka tunsimme
postituslistoiltamme; äänenä, joka ei koskaan pelännyt ilmaista
ajatuksiaan juuri sillä tavalla, johon vain Joel kykeni: huumorilla ja
suoruudella.  Hänen tietojaan ja taitojaan ei ollut koskaan syytä
epäillä.  Ne meistä, joilla on kunnia jatkaa hänen työtään Debianissa,
yrittävät pitää yllä hänen tasoistaan teknistä täydellisyyttä.

Useimmat meistä eivät tienneet koettelemuksista, jotka Joel joutui
kestämään joka päivä eläessään.  Vasta vasta hänen viimeisinä
päivinään saimme tietää hänen sairaudestaan.  Vasta nyt ymmärrämme
kuinka suuri hänen antaumuksensa ja ystävyytensä meitä kohtaan oli.
Niinpä kiitollisuuttamme osoittaaksemme, ja hänen inspiroivan elämänsä
muistoksi, omistamme tämän Debian-version hänelle.

 * "Joel 'Espy' Klecker" -julkaisuversio

-- Debian-kehittäjät
